Cocullo (L'Aquila)

Cocullo ye una ciudat d'Italia situada en a provincia de L'Aquila en a rechión d'os Abruzos. Tien una población de 211 habitants. Cultura Festival d'as sirpients Cocullo ye conoixiu per la fiesta patronal, clamada Festa dei Serpari, en a cuala la estactua d'o santo patrón, Domenico di Sora, ye transportada en procesión cubierta de sirpients (sobre tot cullebras de cuatro rayas, Zamenis longissimus, Natrix natrix y cullebras amariellas). Los reptiles mesmos son transportaus en procesión per serparis locals, una especie de criadores de sirpients, que dimpués son liberaus en as selvas circumdants a la fin d'a festividat. Lo festival, que se celebra cada primer de mayo dende 2012, ye un evento a lo cual acuden milars de visitantes italians y extranchers. En 2009, estió cancelau a causa d'os estricallos en as estructuras ocurrius en a aldea dimpués d'o terremoto de L'Aquila. Esta tradición, present tamién en o simbolismo d'o escudo, se suposa que substituyió un antigo ritual mitolochico romano a una diosa sirpient adorada per los Marsos dita Angitia. Referencias Vinclos externos Se veigan as imáchens de Commons sobre Cocullo (L'Aquila). (it) Sitio web municipal.